ภาคส่งออกไทยปีนี้มีแต่ทรงกับทรุด พิษราคาพืชผล-น้ำมันร่วง ถ่วงยอดเดือน พ.ย.ติดลบ 1%
นางนันทวัลย์ ศกุนตนาค อธิบดีกรมส่งเสริมการค้าระหว่างประเทศ เปิดเผยถึงสถิติการค้าระหว่างประเทศของไทยว่า ในเดือน พ.ย.57 การส่งออกสินค้าไทยมีมูลค่า 18,568 ล้านเหรียญสหรัฐฯ ขยายตัวลดลง 1% จากเดือนเดียวกันของปีก่อน ซึ่งมูลค่าส่งออกกลับมาลดลงอีกครั้ง หลังจากที่การส่งออกไทยมีสัญญาณเป็นบวกตั้งแต่เดือน ก.ย.-ต.ค.57 และเมื่อคิดเป็นเงินบาทมีมูลค่า 595,978.6 ล้านบาท เพิ่มขึ้น 2.94% ส่วนการนำเข้ามีมูลค่า 18,646 ล้านเหรียญฯ ลดลง 3.46% คิดเป็นเงินบาทมีมูลค่า 605,430.9 ล้านบาทเพิ่มขึ้น 0.32% มีดุลการค้าขาดดุล 78 ล้านเหรียญฯ หรือขาดดุล 9,452.3 ล้านบาท,ขณะที่ในช่วง 11 เดือน (ม.ค.-พ.ย.) ปี 57 การส่งออกมีมูลค่า 209,188 ล้านเหรียญฯ ลดลง 0.42% จากช่วงเดียวกันของปีก่อน คิดเป็นเงินบาทมีมูลค่า 6.715 ล้านล้านบาท การนำเข้ามีมูลค่า 210,752 ล้านเหรียญฯ ลดลง 8.99% คิดเป็นเงินบาทมีมูลค่า 6.843 ล้านล้านบาท มีดุลการค้าขาดดุล 1,564 ล้านเหรียญฯ หรือขาดดุล 127,882.9 ล้านบาท สำหรับสาเหตุที่ทำให้การส่งออกในเดือน พ.ย.57 กลับมาลดลง เพราะสินค้าเกษตรสำคัญ เช่น ยางพารา มีมูลค่าการส่งออกลดลงมากถึง 43% และน้ำมันสำเร็จรูปลดลง 34.2% ตามทิศทางราคาน้ำมันดิบในตลาดโลกที่ลดลง มันสำปะหลังลดลง 3.6% อาหารทะเลแช่แข็งและแปรรูปลดลง 11.6% ผักผลไม้แช่แข็งและแปรรูปลดลง 10.3% ไก่สดแช่แข็งและแปรรูปลดลง 6.5% แต่ข้าวและน้ำตาลเพิ่มขึ้น 12.2% และ 94.5%,ประเมินว่าถ้ามูลค่าการส่งออกในเดือน ธ.ค.57 อยู่ที่ 19,300 ล้านเหรียญฯ มูลค่าส่งออกทั้งปี 57 จะขยายตัวได้ 0% แต่ถ้าได้ 19,000 ล้านเหรียญฯ ทั้งปีจะลดลง 0.1% และถ้าได้ 18,500 ล้านเหรียญฯ ซึ่งใกล้เคียงกับมูลค่าส่งออกเดือน ธ.ค.56 ทั้งปี 57 จะลดลง 0.4% ซึ่งจนถึงขณะนี้ยังประเมินยากว่าเดือน ธ.ค.จะมีมูลค่าเท่าไร จะได้ใกล้เคียงกับเดือน ธ.ค.ปีก่อน หรือมากกว่า.
นางนันทวัลย์ ศกุนตนาค อธิบดีกรมส่งเสริมการค้าระหว่างประเทศ เปิดเผยถึงสถิติการค้าระหว่างประเทศของไทยว่า ในเดือน พ.ย.57 การส่งออกสินค้าไทยมีมูลค่า 18,568 ล้านเหรียญสหรัฐฯ ขยายตัวลดลง 1% จากเดือนเดียวกันของปีก่อน
นันทวัลย์ ศกุนตนาค,กรมส่งเสริมการค้าระหว่างประเทศ,ส่งออก,เงินบาท